Moorde in aftreeoord: Twee pleit skuldig aan geldwassery | Maroela Media
Die Stella Londt-aftreeoord in Port Elizabeth. (Foto: Facebook)
Twee van die vyf beskuldigdes in die Stella Londt-aftreeoordmoordsaak in Port Elizabeth het vandeesweek skuldig gepleit op ŉ aanklag van geldwassery.
Panganai Mike Mabwe (27) is skuldig bevind en gevonnis tot ŉ boete van R5 000 of 12 maande tronkstraf, asook ŉ opgeskorte vonnis van drie jaar tronkstraf. Craig Nyasha Madiro (20) het ook skuldig gepleit op ŉ aanklag van geldwassery en is ŉ opgeskorte vonnis van drie jaar tronkstraf opgelê, het kol. Priscilla Naidu, polisiewoordvoerder, gesê.
Maroela Media het vroeër berig vyf mense, vier mans en ŉ vrou, is verlede maand in die stad in hegtenis geneem in verband met die moord op Agnes Elaine Burns (91) en Rosemary Langton (87). Die vrou was ŉ werker by die aftreeoord en aan diens toe die moorde gepleeg is.
Personeellede van die Stella Londt-aftreeoord in Port Elizabeth het die twee vroue op 10 Oktober omstreeks 05:45 dood aangetref in hul onderskeie kamers.
Die ander drie beskuldigdes, Nombebisi Slangveld (34), Mkhuseli Damaneti (30) en Nyasha Manyange (33), bly in aanhouding tot hulle Maandag in die hof verskyn waar hulle na verwagting om borgtog aansoek sal doen.
Vierpotige Ounooi bestendig ná huisbreker haar takel
en na hul borgtog gekry het is hulle skoonveld, weg, missing, gone
R5000 of 12 maande vir 2 moorde. Wat ‘n grap het ons regstelsel geword!!!
Nou verstaan ek niks!!! 2 ou mense is vermoor maar hulle word skuldig bevind aan GELDWASSERY en kry net R5000 boete if 12 maande?????!!!!
Waaaarom kan hulle hoegenaamd aansoek doen vir borgtog? En di gewese werkers was mos bewus van di beplande misdaad. Hulle almal behoort gehang te word.
Geldwassery! Is dit die nuwe benaming vir die m woord?